Planetene

I solsystemet finnes det flere planeter enn bare Cormeum, som er hovedplaneten for de største siviliserte kulturene, til tross for dette har alle planetene en atmosfære som gjør det mulig å være der for de fleste vesener som trenger oksygen.

I tillegg til Cormeum har man observert fire andre planeter på nattehimmelen, disse planetene har fått navnene Argonas, Caesium, Hydrona og Titanir. Noen av de mest erfarne magikerne på Cormeum, som besitter interplanetarisk magi, har også oppdaget planeten Vantahr som er den planeten som ligger ytterst i solsystemet. Under nevnes planetene i rekkefølgen fra solen og utover.

### Caesium

Planeten assosieres med dødsguden Dime. Caesium er den planeten som ligger nærmest solen og er dermed også den varmeste. Størrelsen minner noe om Venus og det gjør også klimaet, dette er helt klart solsystemets varmeste planet. Planeten kan kun ses tidlig på morgenen like før soloppgang og har fått kallenavnet «morgenstjernen». Levende elementer av flamme kommer trolig herfra og en rekke vesener som behersker den ekstreme varmen. Det er hypoteser om at finnes flere byer på planeten, men foreløpig har ikke disse tesene blitt bekreftet.

### Titanir

Planeten assosieres med krigsguden Egal. Titanir er den andre planeten, og den største steinplaneten, i solsystemet. Den store planeten er veldig synlig på nattehimmelen, dette tror man er fordi planten har en høy andel mineraler, også edlere metaller, som effektivt reflekterer sollyset tilbake med kaldt metallisk lys, dette har gitt planeten kallenavnene «himmelmynten» og «sølvstjernen». Man tror det er fra Titanir levende elementer av stein og metall kommer fra, men også andre steinvesen, som for eksempel huleslyngere.

### Cormeum

Planeten assosieres med fruktbarhetsguden Vida. Cormeum er den tredje planeten i solsystemet. Den blir sett på som hovedplaneten for de siviliserte kulturene og nasjonene som er fordelt på fire større kontinenter. Navnet på planeten kommer fra ett gammelt utdødd språk og skal visst bety "mitt hjerte". Planeten er noe større en Jorden og banen til Cormeum ligger midt i den beboelige sonen. Planeten har et variert klima med kalde områder i nord og sør, mens rundt ekvator er synker temperaturen sjeldent under 22 grader, selv på nattestid.

### Hydrona

Planeten assosieres med kunnskapsguden Azul. Hydrona er den fjerde planten i solsystemet, og er klassifisert som en iskjempe eller vannplanet. Hele planeten er dekket av et stort hav og flytende øyer. En kan skimtes på klare vinternetter og dens blåe skimmer har fått kallenavnet «Azuls tåre». Den siden av planeten som er vendt mot solen er hele planeten flytende, mens den siden som vender bort fra solen er de øverste kilometerne frosset. Planeten har et kompleks undersjøisk økosystem som starter med plankton og strekker seg helt opp til enorme drageskilpadder, det ryktes at planetens 'hovedstad' er bygget på skjellet til en kolossal drageskilpadde. Planeten er hjemplaneten til levende elementer av vann.

### Argonas

Planeten assosieres med magiguden Seid. Argonas er en gasskjempe, den femte og den største planten i solsystemet. På grunn av planetens unike atmosfære så lyser planeten opp med et skjær av lilla på nattehimmelen og har fått kallenavnet «aften ametysten». Planeten består primært av ulike gasser, og det er sterke beviser på at levende elementer av luft kommer fra Argonas.

### Vantahr

Man vet lite om Vantahr, men man vet at det er den sjette og siste planeten i solsystemet og viser seg ikke på nattehimmelen, det er kun kraftige magikere med interplanetarisk magi som har funnet planeten, og de er sparsomme med informasjonen rundt planeten. Siden planeten ikke viser på himmelen, men man allmenheten er ganske sikre på at den eksisterer, har planeten fått kallenavnet «skyggen i lyset».